section_heading: Vojna karijera
paragraph_text: Constantin Anastasiade je rođen 2. svibnja 1861. godine. Vojnu naobrazbu započinje 1881. godine pohađanjem Vojne škole za pješaštvo i konjaništvo u Bukureštu koju završava 1883. godine. Čin poručnika dostiže 1886. godine, u čin satnika promaknut je 1892. godine, dok je u čin bojnika unaprijeđen 1897. godine. Godine 1907. promaknut u čin potpukovnika, dok čin pukovnika dostiže 1910. godine. Pohađa i Ratnu školu u Bukureštu. Tijekom 1913. sudjeluje u Drugom balkanskom ratu. Godine 1915. promaknut je u čin brigadnog generala. Tijekom vojne karijere obnaša dužnost načelnika stožera III. korpusa, te načelnika odjela pješaštva pri ministarstvu rata.